Annoying Orange er en amerikansk internetserie, skabt af Dane Boedigheimer, der handler om en talende appelsin og hans venner som også er talende fødevarer. Serien startede i 2008, og har sidenhen fået flere milliarder views på YouTube. Desuden har serien fået en TV-version på Cartoon Network. Seriens karakterer gæsteoptrådte i Fred-episoden Fred Goes Grocery Shopping ft. Annoying Orange.